Referat fra ordinær generalforsamling i E/F Lanternen

År 2015, den 26. marts, kl. 19, afholdtes ordinær generalforsamling i E/FLanternen på adressen Stay Copenhagen, Islands Brygge 79A, 2300 København S, i lokalet Black.

Der var følgende dagsorden:

1. Valg af dirigent.
2. Bestyrelsens aflæggelse af årsberetning for det senest forløbne år.
3. Forelæggelse og godkendelse af årsrapport med påtegning af revisor.
4. Forelæggelse og godkendelse af budget for det indeværende regnskabsår.
5. Forslag:

Forslag fra ejer:

1. Hvis det kan dokumenteres at ejeren, har påført skade på opgangen påhviler det den enkelte ejer at betale for skaderne. Arbejdet bestilles af foreningen og opkræves hos den enkelte ejer.
2. Valg af formand for bestyrelsen
3. Valg af medlemmer til bestyrelsen.

* Con Jan Quach og Signe Schønberg er på valg – Ønsker ikke genvalg - Christine Sasler træder ud af bestyrelsen (flytter)
* Bestyrelsen forslår Line Hjortshøj Pedersen, Morten Færch og Michael Kjeldsen

1. Valg af to suppleanter.

* Michael Kjeldsen er på valg – ønsker ikke genvalg
* Bestyrelsen forslår: Frants Bisgaard Pedersen og Ketil Schønberg

1. Valg af administrator.
2. Valg af revisor og eventuel suppleant for denne.
3. Eventuelt.

* Punkter som vil blive drøftet under eventuelt.
  + Græsarealet bag ejendommen
  + Henstilling af cykler bag glasafskærmning/portåbninger
  + Brugen af opgangene til opbevaring
  + Metalafdækning af vinduerne er til stor gene.

**Ad 1 – Valg af dirigent**

Formanden Anders Bischoff bød velkommen til aftenens generalforsamling.

Som dirigent og referent blev valgt: Katrine Damgaard fra DATEA.

Dirigenten konstaterede, at generalforsamlingen var lovligt indvarslet og beslutningsdygtig i henhold til vedtægternes bestemmelser.

Der var repræsenteret 26 ejere, heraf 1 ved fuldmagt. I fordelingstal var repræsenteret 2892/8704.

**Ad 2 – Bestyrelsens beretning.**

Formanden Anders Bischoff fremlagde bestyrelsens beretning, som vedlægges nærværende referat.

Beretningen blev taget til efterretning.

**Ad 3 – Forelæggelse til godkendelse af årsrapport med påtegning af revisor**

Dirigenten gennemgik årsregnskabet for året 2014, som viste et overskud på kr. 65.279. Overskuddet blev overført til egenkapitalen, der herefter udgør kr. 210.426.

Årsregnskabet blev herefter godkendt.

**Ad 4 – Forelæggelse af årsbudget til godkendelse**

Dirigenten gennemgik budgettet for året 2015, som indebar uændrede fællesudgifter.

Budgettet blev herefter godkendt.

**Ad 5 – Forslag fra bestyrelsen.**

Bestyrelsen motiverede for forslaget.

Forslaget krævede kvalificeret flertal svarende til 2/3 i fordelingstal af samtlige mulige stemmer i ejerforeningen. Da der ikke var repræsenteret 2/3 i fordelingstal af samtlige mulige stemmer på generalforsamlingen, kunne forslaget kun foreløbigt vedtages med kvalificeret flertal, svarende til 1928 i fordelingstal af de repræsenterede stemmer. Forslaget blev foreløbigt vedtaget med fordelingstallene 2892 for, 0 imod og 0 blank. Forslaget kan således endeligt vedtages på den næstkommende generalforsamling med kvalificeret flertal svarende til 2/3 i fordelingstal af de tilstedeværende, uanset antallet af repræsenterede stemmer.

**Ad 6 – Valg til formand for bestyrelsen**

Formanden Anders Bischoff var ikke på valg i år**.**

**Ad 7 – Valg af medlemmer til bestyrelsen.**

På valg var Con Jan Quach og Signe Schønberg. De begge ønsker ikke genvalg –

Christine Sasler trådte ud af bestyrelsen.

Bestyrelsen forslog Line Hjortshøj Pedersen, Morten Færch og Michael Kjeldsen

Alle blev valgt ved fredsvalg.

**Ad 8 – Valg af to suppleanter**

Michael Kjeldsen er på valg, men er trådt ind som bestyrelsesmedlem og ønskede derfor ikke genvalg.

Bestyrelsen forslog Frants Bisgaard Pedersen og Ketil Schønberg.

Begge blev valgt ved fredsvalg.

**Herefter ser bestyrelsen således ud:**

Bestyrelsesformand Anders Bischoff på valg 2016

Bestyrelsesmedlem Line Hjortshøj Pedersen på valg 2016

Bestyrelsesmedlem Morten Færch på valg 2017

Bestyrelsesmedlem Michael Kjeldsen på valg 2017

Som suppleant blev valgt Frants Bisgaard Pedersen som 1. suppleant og Ketil Schønberg som 2. suppleant. Begge blev valgt for to år.

**Ad 9 – Valg af administrator.**

DATEA AS blev genvalgt som administrator.

**Ad 10 – Valg af revisor.**

Revisionsfirmaet Ole Poulsen blev genvalgt som revisor.

**Ad 9 – Eventuelt.**

Under eventuelt blev følgende emner drøftet:

En ejer ønskede metalinddækningen diskuteret på generalforsamlingen, da det var til stor gene når det regnede. En anden ejer fortalte, at de havde haft succes med at tape blygummi på listerne. Bestyrelsen opfordrede interesserede til at kontakte Ejendomsvirke for kontakt til vinduespudserfirmaet. Det vil så være hensigtsmæssigt at bede firmaet om at komme med et tilbud på opgaven.

* Det blev drøftet, om hvorvidt der skulle laves et forbud mod at henstilling af cykler eller om der skulle opstilles cykelstativer. Bestyrelsen bad generalforsamlingen om en tilkendegivelse og der var et stort flertal, som var tilhænger af cykelstativer.
* En ejer opfordrede i forlængelse af samtalen om cykelstativer, om at rydde op i cyklerne, hvis man havde flere stående. Men som man ikke brugte.
* Bestyrelsen henstillede til, at folk fjernede alt fra gangene, som foreningens vedtægter også forskrev. Hvis foreningens fik besøg af brandmyndighederne, ville det føre til påbud og bøder på 5000 kr. Bestyrelsen gjorde det klart, at foreningen ville opkræve bøden hos den/de ejere som var skyld i en evt. bøde.
* En ejer opfordrede alle ejere til at vise hensyn til hinanden, i forbindelse med ombygninger. Der henvises til husorden, som viser i hvilket tidsrum det er tilladt at larme. Det vil også være god naboskik, at informere de øvrige naboer.
* En ejer spurgte til trappevask, da kvaliteten havde været svingende. Bestyrelsen forklarede at der havde været udskiftning af rengøringspersonalet i det firma, som foreningen benyttede.
* En ejer spurgte til, om de store vandpytter ved fortovet kunne udbedres. Bestyrelsen forklarede at det var grundejerforeningen, der tog sig af dette. Men at de ville viderebringe det til grundejerforeningens generalforsamling.
* Der var spørgsmål til mangellisten i forbindelse med byggeriet af foreningen. Her var hoveddørene taget af listen, men der var problemer med at lukke dem. Bestyrelsen forklarede at de kun kunne påberåbe sig manglerne i parkeringskælderen overfor bygherren og dørene derfor var blevet fjernet fra mangellisten. Hvis der er problemer med dørene rettes henvendelse til Ejendomsvirke
* En ejer i 77 C, efterspurgte altaner på bagsiden. De havde et ønske at få altaner op. Hvis andre havde lyst til altaner, kunne de kontakte ejeren på [katrine.buggeskov@gmail.com](mailto:katrine.buggeskov@gmail.com). De kunne derefter undersøge mulighederne i fællesskab og komme med et oplæg til en generalforsamling.
* En ejer spurgte til den nabohøring, der havde været i forbindelse med det store byggeri ved havnekanten. Ejeren ville gerne gøre indsigelse og eftersøgte opbakning. Ejeren ville gerne være tovholder på indsigelsen, hvis andre ønskede at deltage.

Hvis det har interesse, kan man kontakte ejeren på [anetteoglars@gmail.com](mailto:anetteoglars@gmail.com)

Dirigenten afsluttede herefter generalforsamling kl. 20.45 og takkede for god ro og orden.

Kgs. Lyngby, den 27. marts 2015

------------------------------------------------

Som dirigent

      , den

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bestyrelsesformand Anders Bischoff Bestyrelsesmedlem Morten Færch

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bestyrelsesmedlem Line Hjortshøj Pedersen Bestyrelsesmedlem Michael Kjeldsen